ชื่อเรื่อง การพัฒนาทักษะการอ่าน โดยใช้หนังสือนิทานภาพ ชุด คุณธรรมนำชีวิต

กลุ่มสาระการเรียนรู้ภาษาไทย ของนักเรียนชั้นประถมศึกษาปีที่ 1

โรงเรียนเทศบาลวัดโคกสะท้อน

ผู้วิจัย พัชรินทร์ ชูทอง

ปีที่วิจัย ปีการศึกษา 2560

**บทคัดย่อ**

การวิจัยครั้งนี้มีวัตถุประสงค์เพื่อ 1) พัฒนาหนังสือนิทานภาพ ชุด คุณธรรมนำชีวิต กลุ่มสาระการเรียนรู้ภาษาไทย ของนักเรียนชั้นประถมศึกษาปีที่ 1 โรงเรียนเทศบาลวัดโคกสะท้อน

ให้มีประสิทธิภาพตามเกณฑ์ 80/80 2) เปรียบเทียบผลสัมฤทธิ์ทางการเรียนก่อนเรียนและหลังเรียนด้วยหนังสือนิทานภาพ ชุด คุณธรรมนำชีวิต กลุ่มสาระการเรียนรู้ภาษาไทย ของนักเรียนชั้นประถมศึกษาปีที่ 1 โรงเรียนเทศบาลวัดโคกสะท้อน 3) ศึกษาความพึงพอใจของนักเรียนชั้นประถมศึกษาปีที่ 1 ที่มีต่อการจัดกิจกรรมการเรียนรู้ด้วยหนังสือนิทานภาพ คุณธรรมนำชีวิต กลุ่มสาระการเรียนรู้ภาษาไทย ของนักเรียนชั้นประถมศึกษาปีที่ 1 โรงเรียนเทศบาลวัดโคกสะท้อน กลุ่มตัวอย่างที่ใช้ในการวิจัยครั้งนี้ คือ นักเรียนชั้นประถมศึกษาปีที่ 1/3 ที่กำลังเรียนภาคเรียนที่ 2 ปีการศึกษา 2560 โรงเรียนเทศบาลวัดโคกสะท้อน จำนวน 27 คน เครื่องมือที่ใช้ในการวิจัยประกอบด้วย 1) หนังสือนิทานภาพ ชุด คุณธรรมนำชีวิต กลุ่มสาระการเรียนรู้ภาษาไทย ชั้นประถมศึกษาปีที่ 1 จำนวน 5 เล่ม 2) แผนการจัดการเรียนรู้ จำนวน 20 แผนการจัดการเรียนรู้ เวลา 22 ชั่วโมง 3) แบบทดสอบวัดผลสัมฤทธิ์ทางการเรียน แบบปรนัยชนิดเลือกตอบ 3 ตัวเลือก 30 ข้อ จำนวน 1 ฉบับ แบบทดสอบก่อนและหลังเรียนแต่ละเรื่อง เรื่องละ 10 ข้อ จำนวน 5 ฉบับ และ 4) แบบสอบถามความพึงพอใจของนักเรียนชั้นประถมศึกษาปีที่ 1 เป็นแบบมาตราส่วนประมาณค่า 3 ระดับ จำนวน 15 ข้อ สถิติที่ใช้ในการวิเคราะห์ข้อมูล คือ ค่าเฉลี่ยร้อยละ ส่วนเบี่ยงเบนมาตรฐานและการทดสอบค่า t

**ผลการวิจัยพบว่า**

1. หนังสือนิทานภาพ ชุด คุณธรรมนำชีวิต กลุ่มสาระการเรียนรู้ภาษาไทย ของนักเรียนชั้นประถมศึกษาปีที่ 1 โรงเรียนเทศบาลวัดโคกสะท้อน มีประสิทธิภาพเท่ากับ 89.50/88.27 สูงกว่าเกณฑ์ 80/80 ที่ตั้งไว้

2. ผลสัมฤทธิ์ทางการเรียนของนักเรียนชั้นประถมศึกษาปีที่ 1 หลังเรียนด้วยหนังสือนิทานภาพ ชุด คุณธรรมนำชีวิต สูงกว่าก่อนเรียนอย่างมีนัยสำคัญทางสถิติที่ระดับ .01

3. นักเรียนชั้นประถมศึกษาปีที่ 1 มีความพึงพอใจต่อการเรียนด้วยหนังสือนิทานภาพ ชุด คุณธรรมนำชีวิต อยู่ในระดับมาก